མཛད་བརྒྱ་དཔག་བསམ་འཁྲི་ཤིང་།
༈ དོ་ཤལ་རབ་གསལ་གོས་མཆོག་ཅོད་པན་དང༌། །གདུགས་དང་རྔ་ཡབ་དཀར་པོས་
འཛུམ་པའི་དཔལ། །མཆོག་གི་ལོངས་སྤྱོད་སྐལ་བཟང་དགའ་སྟོན་གྱིས། །བདག་ཉིད་ཆེན་
པོའི་ལེགས་བྱས་གསལ་བར་བྱེད། །ཆོས་ཀྱི་འབྱོར་པ་རབ་རྒྱས་པའི། །མཐུ་ནི་རྒྱས་པ་མཐོང་
བ་ལས། །ཡ་མཚན་དགེ་སློང་ཚོགས་ལ་ནི། །བཅོམ་ལྡན་འདས་ཀྱིས་སྔོན་གསུངས་པ། །སྐྱེ་བ་
གཞན་ལ་བླ་མེད་ཀྱི། ། ཡེ་ཤེས་གཟི་བྱིན་མ་ཐོབ་ཀྱང་། ། བདག་ལ་ངོ་མཚར་བཅས་པའི་་
དཔལ། །ལེགས་བྱས་གསལ་བར་བྱེད་པ་བྱུང༌། །བྱང་གི་ཕྱོགས་ཀྱི་གྲོང་ཁྱེར་དག ། རྡོ་རྗེ་
ཅན་ཞེས་བྱ་བར་ནི། ། རྒྱལ་པོ་ཕྱག་ན་རྡོ་རྗེ་བཞིན། །རྡོ་རྗེ་གཏུམ་པོ་ཞེས་པར་གྱུར། །གྲོང་
ཁྱེར་གང་གཱའི་བདག་པོ་ནི། །ས་བདག་ལྷུན་པོ་བཏུལ་ནས་དེའི། །བུ་མོ་སྣར་མ་ཞེས་བྱ་བ། །
དེས་ཐོབ་བདུད་རྩིའི་ཟེར་གྱིས་བཞིན། །དེ་ཡིས་དེ་ལ་བུ་དག་ནི། །ཉི་མའི་འོད་དང་མཚུངས་
པ་བསྐྱེད། །གང་ལ་ནོར་བུའི་གདུགས་དག་ནི། །བཀྲ་བ་ལྷན་ཅིག་སྐྱེས་པས་མཛེས། །དེ་ཡི་
བསོད་ནམས་མཐུ་ཡིས་ནི། །རྟག་ཏུ་བསམས་པས་ཉེར་གནས་པ། །ལྷ་ཡི་རྒྱན་དང་ལོངས་
སྤྱོད་དག ། གྲོང་ཁྱེར་བ་ཡིས་ཉམས་མྱོང་གྱུར། །ལོངས་སྤྱོད་དགའ་བའི་གོང་བུ་དེས། །གང་
ཕྱིར་གྲོང་ཁྱེར་ཡོངས་བཏང་བ། །དེ་ཕྱིར་ས་བདག་སྲས་དེ་ནི། །དགའ་བའི་གོང་བུ་ཞེས་པར་
གྱུར། །ཕ་ཡི་མཇུག་ཏུ་རྒྱལ་སྲིད་ཐོབ། །གྲགས་པ་རྒྱས་དེས་ཕྱོགས་རྣམས་སུ། །འབྱུང་པོ་ཀུན་
ལ་རང་འདོད་ཀྱི། །ལོངས་སྤྱོད་ཕུན་སུམ་ཚོགས་པ་བསྟན། །བློན་པོ་བློ་ངན་བློ་ངན་ཞེས། །
བྱ་བ་དེ་ལ་ཆགས་བྲལ་གྱུར། །ཡོན་ཏན་ཅན་ལ་སྡང་བ་ནི། །བདག་ཉིད་ངན་པའི་རང་བཞིན་
ཡིན་ །དེ་ཡི་མ་མེས་ས་བདག་ནི། །ལྷུན་པོའི་སྤྲིང་ཡིག་རྣམས་ཀྱིས་དེས། ་སྔོན་གྱི་གནོད་པ་
དྲན་པ་ཡིས། །གཡུལ་ལ་མངོན་པར་ཕྱོགས་པར་བྱས་ །ཁྲོ་བ་མཆོག་ཏུ་རབ་འབར་བ། །
འཕྲལ་ལ་རྒྱས་ཤིང་གསོད་བརྩོན་དེས། །སྟོབས་རབ་རྒྱས་པས་ཕོ་ཉ་སྤྲིངས། །བུ་མོའི་བུ་ལ་
རབ་བསྟན་པ། ། བུ་མོའི་བུ་ཁྱོད་དགྲ་ཡི་བུ། ། བདག་ ཉིད་ ངན་ པ་ ཁྱོད་ཀྱི་ཕས། །དཀྱིལ་
འཁོར་ཉམས་པ་ཁྱོད་བྱས་ནས། །གྲགས་པ་བཞིན་དུ་བུ་མོ་ཕྲོགས། །མ་ཉམས་ས་འདི་རང་
འདོད་ཀྱིས། །སྩོལ་ཅིག་གལ་ཏེ་མ་ཡིན་ན། །རང་ཉིད་འོངས་ཁྱོད་མཐའ་འཁོབ་ཏུ། །སྐྱབས་
པའི་མགྲོན་དུ་བདག་གིས་བྱ། །མ་མེས་ཀྱིས་ནི་རབ་བསྟན་པ། །དེ་དག་ཐོས་ནས་ས་ཡི་བདག།
སྐྱེ་བོ་རླག་ལ་སྙིང་རྗེ་བས། །དེ་ལ་དང་བར་བྱེད་དུ་སོང༌། །དམག་དཔུང་རིང་ཞིང་གཡུལ་གྱི་
ནི། །སྣུམས་ལ་ཆས་དེས་གྲུ་དག་གིས། །གང་གཱའི་འགྲམ་ན་གནས་པ་ཡི། །མ་མེས་གྲོང་ཁྱེར་
དག་ཏུ་ཕྱིན། །བློན་པོ་གཡོག་སྟེ་དང་བཅས་པ། །དེ་ཡི་ཀུན་རྟོག་རྩེ་དགའ་ཡིས། །ལྷ་ཡི་ཟས་
ནི་རབ་འཁྲུངས་པ། ༐ས་བདག་ལྷུན་པོས་མཐོང་གྱུར་ནས། །འདི་ནི་ལྷ་ཞེས་ངེས་བྱས་ཏེ། །
རང་ཉིད་དེ་ཡི་དྲུང་སོང་ནས། །མཆི་མ་ཟག་ཅིང་མགྲིན་པར་བཟུང༌། །རིན་ཆེན་ཀུན་གྱིས་
452

ཡལ་འདབ་བརྒྱ་རྩ་གསུམ་པ། དགའ་བའི་གོང་བུའི་རྟོགས་པ་བརྗོད་པ།
རབ་ཏུ་མཆོད། །དེ་ཡི་གུས་པས་མཆོད་པ་དེས། །རང་གི་གྲོང་ཁྱེར་ཕྱིན་ནས་ནི། །འཛམ་
གླིང་སྐྱེ་བོ་ལྷ་ཡི་ནི། །ལོངས་སྤྱོད་རབ་རྒྱས་ལྷག་པར་བསྒྲུབས། །དེ་སྤྱོད་ཕུན་ཚོགས་ལ་མཚོན་
ཏེ། །དགེ་སློང་གིས་དྲིས་རྒྱལ་བ་ནི། །ཀུན་མཁྱེན་གྱིས་ཀྱང་དེ་དག་ལ། །དེ་ཡི་ཕུན་ཚོགས་རྒྱུ་
མཚན་གསུངས། །ཝཱ་རཱ་ཎ་སཱིར་སྐྱེ་གཞན་དེ། །བྲམ་ཟེ་རྩ་བ་ཅན་ཞེས་གྱུར། །དེ་ཡི་ནད་ཀྱིས་
གཟིར་བ་ཡིས། །རང་སངས་རྒྱས་ལ་སྨན་དག་ནི། །བསོས་པའི་མཚམས་ལ་ཐུག་པར་བྱས། །
གདུང་བ་གང་ལ་གདུགས་ཀྱང་བཟུང་། །བསོད་ནམས་དེས་རྒྱལ་གདུགས་ཅན་དེ། ། ལྷ་ཡི་
ལོངས་སྤྱོད་སྣོད་དུ་གྱུར། །ང་ནི་དགའ་བའི་གོང་བུ་དེ། །བློ་ངན་དེ་ཡང་ལྷས་བྱིན་ནོ། །ཞེས་
པ་ངཅོམ་ལྡན་གྱིས་གསུངས་པ། །ཐོས་ནས་དགེ་སློང་ཡ་མཚན་གྱུར། །ཀྱེ་མ་གང་ཞིག་ཡོན་
ཏན་འཛིན་དང་འབྱོར་པའི་མཐུ་དང་ནི། །ལྷ་ཡི་ཉེ་བར་ལོངས་སྤྱོད་སྐལ་བཟང་སྲིད་པའི་
བདག་པོ་དང་། །ཡིད་དུ་གནས་ཤིང་སྡུག་པར་གྱུར་པའི་གདུང་བར་ལྷུང་བ་དག
ཡོངས་སུ་འདོན་པ་དེ་དག་བསོད་ནམས་རྣམ་འཕྲུལ་ཡིན། ། ། །
ཞེས་པ་
།སྐྱོབ་ཅིང་
་ པ་དགེ་ བའི་དབང་ པོས་བྱས་པའི་བྱང་ཆུབ་སེམས་དཔའི་རྟོགས་པ་ བརྗོད་ པ་་
དཔག་བསམ་གྱི་འཁྲི་ཤིང་ལས་དགའ་བའི་གོང་བུའི་རྟོགས་པ་བརྗོད་པའི་ཡལ་འདབ་སྟེ་བརྒྱ་
རྩྭ་གསུམ་པའོ། ། ། །
453